༈ ལྕགས་བྱི་ནག་པ་ཟླ་བའི་བརྒྱད་གཏོར་གྱི་ཉིན་མགོན་པོ་ཞལ་བཞི་པར་ཕུལ་བའི་སྙན་དར་ཞལ་ཡིག་ཆོས་ཀྱི་
དབྱིངས་ནས་དགྱེས་པའི་འཛུམ་ཞལ། ། བྱམས་དང་སྙིང་རྗེ་དགའ་བ་བཏང་སྙོམས་བཞིའི། །
247

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ།
ཚ
84.
1
དགྱེས་ཞལ་ཆོས་ཀྱི་དབྱིངས་ནས་འཛུམ་པ་ཡི། །གསལ་སྟོང་རང་སེམས་ལྷན་སྐྱེས་
གདོད་མའི་མགོན། །གསང་བའི་ལྷ་ཆེན་སྟོབས་འཕྲོག་ནག་པོ་ཆེ། །རོ་རྐྱང་དྷུ་ཏཱིའི་
འཁོར་ལོ་རྣམ་བཞིའི་དབུས། །རྩ་ཁམས་རླུང་གི་རང་མདངས་ཞིང་སྐྱོང་སྐུ། །ཟག་
མེད་བདེ་བ་ཆེན་པོའི་ཟློས་གར་གྱིས། །ཟུང་འཇུག་རང་ཞལ་ལྟ་བ་ནང་གི་མགོན། །
ཏེ་སེ་གྲུ་འཛིན་དུར་ཁྲོད་ཧ་ཧ་དགོད། །དར་ལུང་ཁའུ་ལ་སོགས་གནས་མང་པོར།
ཁྲོ་གཏུམ་སྲིན་པོའི་ཚུལ་དང་བྲམ་ཟེའི་གཟུགས། །སྟོན་མཛད་ཕྱི་ཡི་མགོན་པོ་གདོང་
བཞི་པ། །བློ་འདས་བརྗོད་བྲལ་སེམས་ཉིད་གཅིག་པུའི་གཤིས། །རང་ངོ་འཕྲོད་ནས་
སྐྱོང་བའི་རྣལ་འབྱོར་དང༌། །རྩ་མདུད་རྒྱ་དྲལ་རང་སེམས་དབུ་མའི་ལམ། །འཇུག་
པའི་ནང་གསང་མཆོད་པ་འདི་རྨད་བྱུང༌། །རྡོ་ནག་མཎྜལ་གཡག་ལུག་ཞྭ་ཕོད་ནག །
གྲི་སྙིང་སྲོག་འཁོར་ཕྱི་ནང་གསང་བའི་རྟེན། །གཏོར་མའི་རི་བོ་རཀྟའི་རྒྱ་མཚོ་སོགས། །
མཐུན་པའི་རྫས་ཀྱིས་ཐུགས་དམ་སྐོང་བྱེད་ན། །བསྟན་དང་བསྟན་འཛིན་སློབ་
བཤད་འདུས་སྡེ་སྤེལ། །འཇིག་རྟེན་ཁམས་ཀུན་བདེ་སྐྱིད་དཔལ་ལ་དགོད། །བསམ་
ངན་སྦྱོར་རྩུབ་འཆང་བྱེད་དགྲ་དང་བགེགས། །གནམ་ལྕགས་ཐོག་གིས་བྲག་རི་
བསྙིལ་ལྟར་(༦༤ན)ཆོམས། །ཀླུ་སྒྲུབ་གཉན་དང་རྗེ་བཙུན་ས་སྐྱ་པ། །ཁྱད་པར་མཚར་
ཆེན་ཡབ་སྲས་བརྒྱུད་བཅས་ཀྱི། །དམ་ཚིག་དགོངས་ལ་འཕྲིན་ལས་རྣམ་པ་བཞི། །
ལྷུན་གྱིས་འགྲུབ་པའི་དགའ་སྟོན་རྒྱས་པར་མཛོད།། །།